Tähistamaks oma vanaisa Kaarel Eenpalu (Karl August Einbund) 120. sünniaastapäeva, kutsub tema tütretütar Anne Eenpalu 24. mail kell 11 Hellema tallu Arukülla.    Riigivanem Kaarel Eenpalu sündis 28. mail 1888 Tartumaal ja suri Vjatka vangilaagris Kirovi oblastis 27. jaanuaril 1942.  Lõpetas Treffneri gümnaasiumi, õppis 1909-1914 Tartu ülikooli õigusteaduskonnas, tegi lõpueksamid Moskva ülikooli juures. 1914-1917 osales I maailmasõjas ja 1918-1919 Vabadussõjas Tartu kooliõpilaste pataljonis. 1910-1912 ja 1915 oli Postimehe toimetuse liige, 1918 toimetaja, 1920  Tallinna Teataja, 1924 Kaja peatoimetaja. 1925-1940 pidas Hellema talu Arukülas, 1939-1940 oli Eesti Fosforiidi peadirektor Maardus.  Täitis alates 1919. a mitmeid ametikohti riigivalitsuses (riigikontrolör, siseminister, peaminister) ja oli Asutava Kogu ning riigi(voli)kogu liige. Riigivanem 19.7.-1.11.1932.  Kaarel Eenpalu on öelnud: «Mina usun Jumalasse, maamulla pühadusse, eestlase ja tema eluruumi püsimisse.»  EK